recursal/SuperWikiNEXT-32B huggingface dataset:
**Չարլզ Մակինթոշ** (անգլ.՝ Charles Macintosh; դեկտեմբերի 29, 1766(1766-12-29), Գլազգո, Լարնակշիր, Շոտլանդիա, Մեծ Բրիտանիայի թագավորություն - հուլիսի 25, 1843(1843-07-25), Գլազգո, Լարնակշիր, Շոտլանդիա, Մեծ Բրիտանիայի և Իռլանդիայի միացյալ թագավորություն), շոտլանդացի քիմիկոս և գյուտարար։ Հայտնաբերել է անջրանցիկ նյութը, որից պատրաստվում են «մակինթոշ» վերարկուները։

Կենսագրություն
--------------

Չարլզ Մակինթոշը ծնվել է Գլազգոյում՝ հայտնի ներկարարի ընտանիքում։ Վաղ տարիքից հետաքրքրվել է գիտությամբ։ 1786 թվականին սկսել է աշխատել քիմիական գործարանում, իսկ 1797 թվականին բացել է իր սեփական արտադրությունը՝ Շոտլանդիայում առաջին պաղլեղների գործարանը։ Չարլզ Թենանտի հետ հայտնաբերել է գործվածքների սպիտակեցնող միջոց (քլորակիր)։ Նաև հայտնաբերել է երկաթի օքսիդները ածխածնի երկօքսիդի վերածման գործընթացը, ավելի արագ, քան այդ ժամանակ հայտնի պողպատի ստանալու գործընթացը։

Չարլզ Մակինթոշը անջրանցիկ հագուստի գյուտարարն է, ինչի շնորհիվ նրա անունը զետեղվել է բառարաններում (մակինթոշ վերարկու)։ Փորձելով գտնել ածուխի թորումից ստացված նյութի կիրառման տարբերակ՝ նա օգտագործել է այդ թորումից ստացված կողմնակի արտադրանքը՝ նավթան՝ որպես կաուչուկի լուծիչ։ Առաջարկել է այդ նյութից պատրաստված կտորներից սոսնձել հագուստ։ Լուծելով ռետինի ուժեղ հոտի պատճառով առաջացած խնդիրները՝ 1823 թվականին նա արտոնագիր է ստացել, իսկ 1836 թվականին սկսել մեծ պահանջարկ ունեցող «Մակինտոշ» վերարկուների արտադրությունը։

1823 թվականին դարձել է Լոնդոնի թագավորական ընկերության անդամ։

Հիշատակ
-------

2016 թվականի դեկտեմբերի 29-ին Google որոնողական համակարգը նշել է անջրանցիկ գործվածքների գյուտարարի 250-ամյակը՝ տեղադրելով դուդլ՝ Մակինթոշին անձրևի տակ։

Ծանոթագրություններ
------------------

1. 1 2 3 4  Encyclopædia Britannica
2. 1 2 3 4  Who Named It?
3. ↑  *Bassett T. J.* At the Circulating Library — 2007.
4. ↑  Ellis Ian։ «Charles Macintosh Biography»։ *todayinsci.com*։ Վերցված է 2016-12-29

Արտաքին հղումներ
----------------

* Charles Macintosh and Co. The History of the Company
* «Չարլզ Մակինթոշ»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ։ 1890–1907
**Պավլիկ Պետրոսի Անանիկյան** (), հայ բժիշկ, վիրաբույժ, բժշկական գիտությունների դոկտոր, պրոֆեսոր, ՀԽՍՀ գիտության վաստակավոր գործիչ, Բժշկական գիտությունների ակադեմիայի իսկական անդամ, Ռուսաստանի բժշկական և տեխնիկական ակադեմիայի իսկական անդամ, Էկոլոգիայի և անվտանգության միջազգային ակադեմիայի իսկական անդամ։

Կենսագրություն
--------------

Պավլիկ Անանիկյանը ծնվել է 1930 թվականին Երևան քաղաքում։ 1955 թվականին ավարտել է Երևանի բժշկական ինստիտուտի կանխարգելիչ բժշկության ֆակուլտետը, որից հետո աշխատել է Կենտրոնական հանրապետական հիվանդանոցում՝ որպես օրդինատոր, ղեկավարել է վիրաբուժական բաժանմունքը։

1963 թվականից մինչև 2018 թվականը աշխատել է Երևանի պետական բժշկական համալսարանի ընդհանուր վիրաբուժության ամբիոնում․ ասիստենտ, դոցենտ, պրոֆեսոր, իսկ 1976 թվականից՝ ամբիոնի վարիչ։ 1976-1998 թվականներին եղել է Երևանի №3 հիվանդանոցի գլխավոր վիրաբույժը։ 1968 թվականից եղել է ԽՍՀՄ ԲԱՀ վիրաբուժության Մասնագիտացված խորհրդի անդամ, 1988 թվականից՝ տորակո-կարդիալ վիրաբույժների եվրոպական ասոցիացիայի փոխնախագահ։

Պավլիկ Անանիկյանի գիտական գործունեությունը վերաբերվում է սրտանոթային վիրաբուժության հարցերի ուսումնասիրությանը, համարվում է Հայաստանում ֆլեբոլոգիայի հիմնադիրներից։ Նա ստամոքսաղիքային վիրաբուժության հարցերի ուսումնասիրության ժամանակ մշակել է գաստրոդուոդենալ արյունահոսության բուժման եղանակները, ինչպես նաև պարբերական հիվանդության վիրաբուժական ասպեկտները, հեպատո-բիլիար վիրաբուժության ասպարեզում խոլեցիստիտի ախտորոշման, կլինիկայի, վիրաբուժական հարցերը և առաջին անգամ առաջարկել է սուր և քրոնիկ խոլեկիստիտի բուժման ընդհանուր մարտավարության մասին։

Արժանացել է Մխիթար Գոշ մեդալի։

Մահացել է 2018 թվականին։

Աշխատություններ
---------------

Հեղինակ է շուրջ 500 հրապարակումների, այդ թվում` 13 մենագրության, 3 դասագրքի՝

* «Աորտոարտերիոգրաֆիան աթերոսկլերոզի ախտորոշման մեջ» (1966)
* «Լիմֆոգրաֆիկ փոփոխությունները ստորին վերջույթների երակների պաթոլոգիայով հիվանդների մոտ» (1980)
* «Կույր աղիքի բորբոքում» (1985 և 1998)
* «Ընդհանուր վիրաբուժություն» հայերեն և ռուսերեն լեզուներով

Ծանոթագրություններ
------------------

1. ↑  «Ананикян Павлик Петросович — Энциклопедия фонда «Хайазг»»։ *ru.hayazg.info*։ Վերցված է 2021-08-21
2. ↑  Հայ ականավոր վիրաբույժներ
**Նինեթ Սինայի**, հայազգի ամերիկացի համաճարակաբան։ Առողջապահության ազգային ինստիտուտների կլինիկական կենտրոնի կենսավիճակագրության և կլինիկական համաճարակաբանության ծառայության (BCES) համաճարակաբան։

Կենսագրություն
--------------

Սինային հայ և ամերիկացի է։ Նրա ընտանիքը Իրանից տեղափոխվել է Գերմանիա, իսկ ավելի ուշ՝ ԱՄՆ։ Պատանեկան տարիքում Անգլիա կատարած այցելության ընթացքում ծանոթացել է համաճարակաբանությանը և հանրային առողջությանը։ Հոգեբիոլոգիայի բնագավառում բակալավրի աստիճան ստացել է Օքսիդենթալ քոլեջից։ Համաճարակաբանության և կենսավիճակագրության բնագավառում հանրային առողջության մագիստրոսի կոչում ստացել է Միլքեն ինստիտուտի հանրային առողջապահության դպրոցից և համաճարակաբանության բնագավառում դոկտորի կոչում՝ Կոլումբիայի արվեստի և գիտության քոլեջից։

Գործունեություն
---------------

Նինեթ Սինային Առողջապահության ազգային ինստիտուտում աշխատում է 2000 թվականից․ նախ եղել է Յունիս Քենեդի Շրայվերի Երեխաների առողջության և մարդկային զարգացման ազգային ինստիտուտի հայցորդ-դոկտորանտ, իսկ 2006 թվականից՝ Առողջապահության ազգային ինստիտուտների կլինիկական կենտրոնի կենսավիճակագրության և կլինիկական համաճարակաբանության ծառայության (BCES) համաճարակաբան։ BCES-ում Սինային իրականացրել է հետազոտական գործունեություն՝ ուսումնասիրելով հիվանդանոցային համաճարակաբանության և վարակիչ հիվանդությունների, բիոէթիկայի, մեծահասակների և երեխաների էնդոկրինոլոգիայի, կանանց առողջության և այլ սուր և քրոնիկ հիվանդությունների ոլորտները։

Համահեղինակ է տասնյակ հոդվածների, որոնք հասանելի են PubMed-ում և հանդիսանում է Համաճարակաբանական հետազոտությունների ընկերության անդամ։ Մասնակցում է բժշկական և այլ ասպիրանտների, ռեզիդենտների և կրթաթոշակառուների օժանդակ համաճարակաբանական/վիճակագրական ուսուցմանը, ներգրավված է համայնքային հանրային առողջապահական ծրագրերում և Կլինիկական կենտրոնի նշանակված ներկայացուցիչ է Կանխարգելման հետազոտությունների համակարգող կոմիտեում։

Անձնական կյանք
--------------

Սինային ամուսնացած է, ունի երեխաներ։ 15 տարի ամուսինը եղել է զինվորական։ Սինային քրիստոնյա է և տիրապետում է մի շարք լեզուների։

Ծանոթագրություններ
------------------

1. 1 2  Sinaii Ninet։ «Ninet Sinaii»։ *UNUM Magazine* (en-US)։ Վերցված է 2019 թ․ մայիսի 17
2. 1 2  «NIH Clinical Center: Biostatistics and Clinical Epidemiology Service (BCES) Staff»։ *clinicalcenter.nih.gov*։ Վերցված է 2019 թ․ մայիսի 17
**Ռեյվենսվուդ Ֆլո** (անգլ.՝ Ravenswood Flo, ), սև և սպիտակ երանգներով բարակմարմին, սպորտսմեն էգ շուն։ Նա հաղթել է Oaks 2018-ում՝ ըմբշամարտի դասական մրցումներից մեկը։

Կենսագրություն
--------------

Ռեյվենսվուդ Ֆլոն ծնվել է 2016 թվականի մարտի 1-ին Լոիլ Բլեյքի և Ռեյվենսվուդ Մեյի դուստրն է։ Նա բուծվել է Բարբերների ընտանիքի կողմից և հետագայում մեծացել և մարզվել Փեդի և Մարգարեթ Քեհոների կողմից անտառային տնկարաններում։

Oaks 2018-ի եզրափակիչը տեղի է ունեցել 2018 թվականի դեկտեմբերի 22-ին, երբ Ռեյվենսվուդ Ֆլոն հաղթել է մրցավազքում 28,82 վայրկյանում։ Նա գլխավորել է ամբողջ մրցավազքը առաջին ծուղակից և հատել գիծը ետևում գտնվող Կախարդական Հավատքի հետևից քառորդ հեռավորության վրա, որը նույնպես վարում էր Քևին Հաթոնի և Սթիվեն Հարվիի նույն մարզիչը և սեփականատերը։ Ֆլոյի հաղթանակից հետո նշվել է նրա աճը «A6 ընկերությունից Թաուսթերում մինչև Swindon-ում English Oaks դասականի հաղթող»։ Oaks-ի հաջողության շնորհիվ նա առաջադրվել է 2018 թվականի Press Association-ի «Տարվա շուն» մրցանակին Greyhound Board of UK Year մրցանակաբաշխության ժամանակ, որն ի վերջո հաղթել է նվիրատվություններով

Օքսայում իր հաղթանակից հետո Ֆլոն համարվում էր թոշակի անցնող, քանի որ 2018 թվականի ընթացքում բուժել է մի քանի թեթև վնասվածքներ։ Հաթոնը կարծում էր, որ եթե Ֆլոն 2019 թվականին մեծ մասի ընթացքում հանգիստ տարի ունենար, նա կարող էր վերադառնալ Սուինդոն՝ տարեվերջին իր Օուքս թագը պաշտպանելու համար։ Նա մեկ անգամ մրցել է տարվա առաջին կիսամյակում, նախքան 2019 թվականի հուլիսին Հարլոու մարզադաշտում բաց մրցավազքում հաղթելը։ Այնուամենայնիվ, 2019 թվականի Oaks-ի նախաշեմին նրա հոդախախտումը վերջ դրեց հերթական հաջողության հույսերին, և նա տարեվերջին թոշակի անցավ։ Ֆլոն լքել է բուծարանը, որպեսզի ապրի իր սեփականատիրոջ և ընտանիքի հետ 2019 թվականի դեկտեմբերին, որտեղ Հաթոնը հայտարարել է, որ Ֆլոն «բուծարանի իսկական սիրելին էր և ուներ ամենասիրող ու չար բնավորությունը»։

Ծանոթագրություններ
------------------

1. 1 2 3  «Timeform – Ravenswood Flo Greyhound Profile»։ Timeform։ Վերցված է 2020 թ․ սեպտեմբերի 16
2. ↑  «History – The Oaks»։ Greyhound Data։ Վերցված է 2020 թ․ սեպտեմբերի 16
3. ↑  «Timeform – 21:20 (R9) Saturday 22 December 2018»։ Timeform։ Վերցված է 2020 թ․ սեպտեմբերի 21
4. ↑  «GBGB Awards 2018»։ MyRacing։ 2018 թ․ դեկտեմբերի 17։ Վերցված է 2020 թ․ սեպտեմբերի 16
5. 1 2  «The English Oaks – Swindon 480m – £15,000»։ Greyhound Board of Britain։ 2018 թ․ դեկտեմբերի 23։ Վերցված է 2020 թ․ սեպտեմբերի 16
6. ↑  «MSCM Ltd Bedfordshire Oaks – Henlow – £2500»։ Greyhound Board of Britain։ 2018 թ․ նոյեմբերի 19։ Վերցված է 2020 թ․ սեպտեմբերի 16
7. ↑  «Timeform – 16:07 (R7) Sunday 18 November 2018»։ Timeform։ 2018 թ․ նոյեմբերի 18։ Վերցված է 2020 թ․ սեպտեմբերի 16
8. ↑  «Byte makes her mark in the Oaks final»։ Greyhound Star։ 2019 թ․ դեկտեմբերի 15։ Վերցված է 2020 թ․ սեպտեմբերի 16
9. 1 2  «Kennel News – 31st December 2019»։ Kevin Hutton Racing։ 2019 թ․ դեկտեմբերի 31։ Վերցված է 2020 թ․ սեպտեմբերի 16
**Նիսի Սուրբ Ժաննա դ՛Արկ եկեղեցի** (ֆր.՝ Sainte Jeanne d'Arc) - հռոմեական կաթոլիկ թեմի եկեղեցի ֆրանսիական Նիս քաղաքում։ Աչքի է ընկնում յուրօրինակ ճարտարապետությամբ։ Նվիրված է Ժաննա դ'Արկին։ Այս եկեղեցու ոճը հակասական կարծիքների, վեճերի տեղիք է տվել Նիսի բնակիչների շրջանում, որոնցից ոմանք այն համարում են տգեղ, մինչև անգամ այլանդակ։ Եկեղեցին ճերմակ գույնի պատճառով երբեմն անվանվում է Meringue (ձվի սպիտակուցով պատրաստվող թխվածք).

Պատմություն
-----------

1914 թվականին, երբ հայր Քվիլըրին նշանակվեց թեմի քահանա, առաջ քաշվեցին նոր եկեղեցու կառուցման մի շարք նախագծեր։ Ֆրանսիացի ճարտարապետ Լուի Քասլը ձեռենամուխ եղավ շինարարությանը և կառուցեց աճյունախցերից մեկը։ Առաջին համաշխարհային պատերազմից հետո մեկ այլ ֆրանսիացի ճարտարապետ՝ Ժակ Դրոզը, 1924 թվականին կառուցեց երկրորդ աճյունախուցը։ Այդ երկու աճյունախցերը ծառայեցին որպես հենարաններ նոր շինության համար։ 1931 թվականին դրանց վրա դրվեց բետոնե հիմքը։ Եկեղեցու շինարարությունն ամբողջացվեց 1932-1934 թվականներին։ Ընդ որում՝ գմբեթների համար Դրոզը կիրառեց ուժեղացված ծակոտկեն բետոնի տեխնիկան. հիմքում դրանք ունեն 45, իսկ գագաթի մասում՝ ընդամենը 8 սանտիմետր հաստություն։

Ճարտարապետությունը
------------------

Նոր շինանյութի՝ ուժեղացված բետոնի կիրառումը հնարավորություն ընձեռեց կառուցելու ինքնատիպ մի շինություն Art Deco ոճով։ Ութ էլիպսաձև գմբեթները իրենց վրա պահում են երեք ավելի ընդարձակ, ձվաձև գմբեթներ։ Եկեղեցու ներսում այդ երեք ընդարձակ գմբեթները հենված են ընդամենը չորս սյուների վրա, որը հնարավորություն է տվել ստեղծելու ապշեցուցիչ ինտերիեր՝ 25 մետր բարձրությամբ թռիչքներով։ 64 մետր բարձրություն ունեցող, անկյունաձև զանգակատունը />ասես հակադրված է գմբեթների տպավորիչ կորություններին։ Եկեղեցուն առանձնակի ճոխություն, շքեղություն են հաղորդում 95 քառակուսի մետր զբաղեցնող որմնանկարները, որոնց հեղինակը՝ Էժեն Կլեմենտիֆը, 1934 թվականին աշխատանքները կատարելիս ստեղծագործաբար օգտագործել է ռուսական կուբիզմի, իտալական քվատրոչենտոյի և բյուզանդական սրբապատկերների ոճաձևերը։

1992 թվականին Նիսի Սուրբ Ժաննա դ՛Արկ եկեղեցին հայտարարվել է պետական պահպանության ենթակա պատմական հուշարձան։

Գրականություն
-------------

* Thévenon Luc (1997)։ *Eglises et Art-Déco à Nice : modernité et résistances* (French)։ Nice: Serre։ ISBN 978-2-86410-271-7
* {{cite web|title=Monument historique - PA00080940|work=]]|publisher=[[French Ministry of Culture|French Ministry of Culture|accessdate=հուլիսի 17, 2011|location=France|language=French|year=1992|url=

Ծանոթագրություններ
------------------

1. 1 2  base Mérimée (ֆր.) — ministère de la Culture, 1978.
2. ↑  {{| Saint-Jeanne-d'Arc|série=|jour=|mois=|année=2011|site=ma-tvideo.france3.fr|éditeur=France 3|isbn=|page=|citation=|en ligne le=8 octobre 2011|consulté le=13 novembre 2012}}

Արտաքին հղումներ
----------------

* Sainte Jeanne d'Arc Church with NiceRendezVous (in French)
* Nice-rendezvous (in English)
* Vue intérieure(չաշխատող հղում)
* Ministère de la Culture - DRAC PACA - Banque d'images : Église Sainte-Jeanne d'Arc
* 

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | Mérimée: PA00080940 |

 |
**Ռենետա Իվանովա Ինջովա** (բուլղար․՝ Ренета Иванова Инджова, հուլիսի 6, 1953(1953-07-06), Նովա Զագորա, Սլիվենի մարզ, Բուլղարիա), բուլղար պետական և քաղաքական գործիչ։ 1994 թվականից մինչև 1995 թվականը եղել է Բուլղարիայի վարչապետի ժամանակավոր պաշտոնակատար։

Կենսագրություն
--------------

Ռենետա Ինջովան ծնվել է 1953 թվականի հուլիսի 6-ին Նովա Զագորա քաղաքում։ 1975 թվականին ավարտել է Կառլ Մարքս անվան բարձրագույն տնտեսական ինստիտուտը։ 1975 թվականից մինչև 1990 թվականը եղել է քաղաքական տնտեսության և տնտեսության դասավանդող։

1990-ականների սկզբին Ժողովրդավարական ուժերի միության տնտեսական փորձագետ։ Սեփականաշնորհման գործակալության ղեկավար (1992-1994)։ 1994 թվականի հոկտեմբերի 17-ին, Լյուբեն Բերովի գրասենյակի հրաժարականից հետո, նախագահ Ժելյու Ժելևը նրան նշանակել է հակաճգնաժամային կառավարության նախագահ։ Իր կարճ պաշտոնավարման ընթացքում հաջողություններ է գրանցել տնտեսական քաղաքականության մեջ և կազմակերպված հանցավորության դեմ պայքարում։

1995 թվականին Ինջովան առաջադրվել է Սոֆիայի քաղաքապետի պաշտոնին, բայց զբաղեցրել է երրորդ տեղը։ 2001 թվականին մասնակցել է նախագահական ընտրություններին, հավաքել է քվեարկողների ձայների 4,9 %-ը։

2012-2014 թվականներին եղել է Բուլղարիայի վիճակագրության ինստիտուտի դասավանդող։

### Անձնական կյանք

Ռենետա Ինջովան ամուսնացած է եղել Բոյան Սլավենկովի հետ, 1990-ական թվականներին նրան բաժանվել են։ Ունի Ռալիցու անունով դուստր։

Ծանոթագրություններ
------------------

1. ↑  «Reneta Indzhova - former Prime Minister» (անգլերեն)։ www.events.bg։ Արխիվացված է օրիգինալից 2013 թ․ մարտի 18-ին։ Վերցված է 2013 թ․ փետրվարի 21
2. ↑  Jane Perlez. (1994 թ․ դեկտեմբերի 18)։ «Ex-Communists in Bulgaria Are Poised for Return to Power» (անգլերեն)։ The New York Times։ Արխիվացված է օրիգինալից 2013 թ․ մարտի 18-ին։ Վերցված է 2013 թ․ փետրվարի 21
3. ↑  «Ренета Инджова никога не приема да бъде втора» (բուլղարերեն)։ www.capital.bg։ 1995 թ․ հուլիսի 10։ Արխիվացված է օրիգինալից 2013 թ․ մարտի 18-ին։ Վերցված է 2013 թ․ փետրվարի 21
4. ↑  «Ренета Инджова» (բուլղարերեն)։ personi.dir.bg։ Արխիվացված է օրիգինալից 2013 թ․ մարտի 18-ին։ Վերցված է 2013 թ․ փետրվարի 21
| **՞**Չիլիական վարդագույն փաղեժ |
| --- |
| Չիլիական վարդագույն փաղեժ  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Հոդվածոտանիներ |
|
|
|
|
|
| Դաս | Սարդակերպեր |
|
|
|
| Կարգ | Սարդեր |
|
|
|
|
| Ենթաընտանիք | *Theraphosinae* |
|
|
| Ցեղ | *Grammostola* |
|
|
| Տեսակ | ***Grammostola rosea*** |
|
|

 |
|  Լատիներեն անվանում |
| Grammostola rosea  Walckenaer, 1837

 |
| 

| ԴասակարգումըՎիքիցեղերում | Պատկերների որոնումՎիքիպահեստում | 

 |
| --- | --- | --- |

 |


**Չիլիական վարդագույն փաղեժ** (լատին․՝ Grammostola rosea), սարդակերպերի դասի հոդվածոտանի սարդի տեսակ։ Տարածված են Ամերիկայի Միացյալ Նահանգների հարավարևմտյան մասում և Չիլիում։

Բացի այդ ապրում են նաև Չիլիի հյուսիսում գտնվող Ատակամա չորային անապատում։

Չիլիական վարդագույն փաղեժը համարվում է ամենատարածված և ամենավաճառվող ընտանի կենդանին, որոնք վաճառվում են Ամերիկայի Միացյալ Նահանգների և Չիլիի խանութներում։

Նկարագրություն
--------------

Չիլիական վարդագույն փաղեժը միջին չափսերի, մուգ գունավորություն ունեցող սարդի տեսակ է։ Երկարությունը սովորաբար հասնում է 15-16 սմ-ի։ Մեծ թվով նմուշներ արտահանվում են Չիլիից դեպի Լատինական Ամերիկայի այլ երկրներ՝ խանութներում վաճառելու նպատակով։ Բնակիչները սիրում են այս սարդին, քանի որ նա սովորաբար ցուցաբերում է ոչ ագրեսիվ, հանգիստ պահվածք, ինչպես նաև պահանջում է շատ փոքր ծախսեր։

Կյանքի տևողությունը կազմում է 15-20 տարի, սակայն այս ցուցանիշը հարաբերական է։ Կան առանձնյակներ, որոնք ապրում են զգալիորեն ավելի երկար։ Աշխարհի մասշտաբով տարածված առանձնյակների ընդհանուր քանակը անհայտ է։

Պատկերասրահ
-----------

* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Gurley Russ, Brough Clarice։ «Rose-haired Tarantula: Chilean Rose-haired Tarantula»։ Animal World։ Վերցված է 2010 թ․ մայիսի 21
2. ↑  Marshall Samuel D. (2001)։ *Tarantulas and Other Arachnids*։ Barron's։ ISBN 0-7641-1463-8
3. ↑  Schultz Stanley A. Schultz Marguerite J. (2009)։ *The Tarantula Keeper's Guide: Comprehensive Information on Care, Housing, and Feeding*։ Barron's։ ISBN 0-7641-3885-5

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | Microsoft: 2779755310 |

 |
Այն պորտֆելների բազմությունը, որ առաջարկում է առավելագույն սպասվող եկամտաբերություն հաստատուն ռիսկի պառագայում կամ նվազագույն ռիսկ՝ հաստատուն սպասվող եկամտաբերության պարագայում, կոչվում է **պորտֆելի արդյունավետ սահման,** այլ կերպ ասած՝ դրանք Պարետո արդյունավետ պորտֆելնեռի բազմությունը։ Արդյունավետ սահմանից ներքև ընկած պորտֆելները կոչվում են սուբօպտիմալ, քանի որ դրանք չեն ապահովում մաքսիմալ եկամտաբերություն տվյալ ռիսկի համար, նմանապես նաև սահմանից աջ ընկած պորտֆելները։

Ներդրումներ կատարելու ենթադրություններից մեկն այն է, որ ռիսկի ավելի բարձր մակարդակը նշանակում է ավելի բարձր պոտենցիալ եկամտաբերություն:Եվ ընդհակառակը, ցածր ռիսկի դիմող ներդրողները ցածր սպասվող եկամտաբերություն ունեն։ Մարկովիցի տեսության համաձայն կա օպտիմալ պորտֆոլիո, որը կարող է նախագծվել ռիսկի և եկամտի միջև կատարյալ հավասարակշռությամբ։ Օպտիմալ պորտֆելը պարզապես չի պարունակում առավելագույն պոտենցիալ եկամտաբերությամբ կամ ցածր ռիսկային արժեթղթերով արժեթղթեր։ Այն նպատակ ունի հավասարակշռել առավելագույն հավանական եկամտաբերությամբ արժեթղթերը հաստատուն ռիսկի աստիճանի հետ կամ ռիսկի ամենացածր աստիճանի հետ `տվյալ եկամտի որոշակի մակարդակի համար։ Ռիսկի սյուժեի և սպասվող եկամտի կետերը, որտեղ ընկած են օպտիմալ պորտֆելները, հայտնի են որպես արդյունավետ սահման։

Ենթադրենք՝ ռիսկ փնտրող ներդրողը ներդրումներն ընտրելու համար օգտագործում է արդյունավետ սահմանը։ Ներդրողը կընտրեր արժեթղթեր, որոնք ընկած են արդյունավետ սահմանի աջ կողմում։ Արդյունավետ սահմանի աջ սահմանը ներառում է արժեթղթեր, որոնք ակնկալվում է, որ կունենան ռիսկի բարձր աստիճան, զուգորդված բարձր սպասվող եկամտաբերությամբ, ինչը հարմար է բարձր ռիսկայնությամբ հանդուրժող ներդրողների համար։ Եվ ընդհակառակը, արժեթղթերը, որոնք ընկած են արդյունավետ սահմանի ձախ կողմում, հարմար կլինեն ռիսկից խուսափող ներդրողների համար։

Ծանոթագրություններ
------------------

1. ↑  Ganti Akhilesh։ «Efficient Frontier Definition»։ *Investopedia* (անգլերեն)։ Վերցված է 2020 թ․ նոյեմբերի 12
2. ↑  Markowitz, Harry (01.03.1952)։ «Portfolio Selection»։ *The Journal of Finance, Vol. 7, No. 1. (Mar. 1952), pp. 77-91.*։ Վերցված է 12.11.2020 (չաշխատող հղում)
*Վիքիպեդիայում կան հոդվածներ Իսոյան ազգանունով այլ մարդկանց մասին։*

**Չինար Մամիկոնի Իսոյան** (դեկտեմբերի 29, 1987(1987-12-29), Երևան, Հայկական ԽՍՀ, ԽՍՀՄ), հայ փոփ երգչուհի, դաշնակահարուհի, հեռուստահաղորդավար, կոմպոզիտոր։

Կենսագրություն
--------------

Չինար Իսոյանը ծնվել է 1987 թվականին Երևանում, ճարտարապետ Մամիկոն Սարգիսի Իսոյանի և ինժեներ Մանիկ Ստեփանի Իսոյանի (ծննդյան ազգանունը՝ Սոֆոյան) ընտանիքում։ Վաղ հասակից տեղափոխվել է ծնողների հայրենի Դամալա գյուղ, որտեղ անցել է Չինարի մանկությունը։ Ութ տարեկանում նրա ընտանիքը տեղափոխվել է Դոնի Ռոստով։

1995 թվականին Չինարը հաճախել է Դոնի Ռոստովի № 82 դպրոց, 8 տարեկանից սովորել է Պրոկոֆևի անվան թիվ 10 երաժշտական դպրոցում, նախ դաշնամուրի դասարանում, ապա`ակադեմիական վոկալ (օպերային երգեցողություն), հետագայում` կոմպոզիցիա և ջազ երաժշտություն։ Երաժշտական դպրոցում սովորելու տարիներին մասնակցել է մարզային, համառուսական և միջազգային մրցույթների։ 2002 թվականին Մոսկվայի մեծ բեմում առաջին անգամ կատարել է Անուշի արիան՝ Արմեն Տիգրանյանի «Անուշ» օպերայից։

2003 թվականին ընդունվել է Ռոստովի արվեստի դպրոցի դաշնամուրի դասարան, որն ավարտել է 2007 թվականին։ Նույն թվականին սկսվել է երգչուհու երաժշտական կարիերան Ստեփանակերտում կայացած «Ընծա-2007» երիտասարդ կատարողների մրցույթում։

2007 թվականին երաժշտական դպրոցում դասավանդել է դաշնամուր։ 2007 թվականին բյուջետային հիմունքներով ընդունվել է կոնսերվատորիայի «Երաժշտական արտադրությունը շոու բիզնեսի ոլորտում» ֆակուլտետ։ 2012 թվականին ավարտել է կոնսերվատորիան։ 2013 թվականին մասնակցել է «Հայաստանի ձայնը 2» նախագծին։

Հյուրախաղերով հանդես է գալիս Ռուսաստանում, Հայաստանում, Հունաստանում։

### Կրթություն

* Ռոստովի արվեստի պետական քոլեջ, դաշնամուրի դասարան, 2007
* Ռոստովի Ս. Վ. Ռախմանինովի անվան պետական կոնսերվատորիա, 2012
* Մոսկվայի «Օստանկինո» հեռուստատեսության և ռադիոյի հեռարձակման ինստիտուտ, 2016

Սկավառակագրություն
------------------

* "Игра жизни", 2012

Ծանոթագրություններ
------------------

1. ↑  ««Ցանկանում եմ, որ հրաշքներ լինեն այն մարդկանց հետ, որոնք դրանց չեն հավատում». Չինար Իսոյան (ֆոտո)»։ Վերցված է 2018-05-30

Արտաքին հղումներ
----------------

* Պաշտոնական կայք Archived 2018-05-31 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Թվիթթեր |
|  |
| Թեմատիկ կայքեր | Discogs · MusicBrainz |

 |
**Նականոշիմա** (ճապ.՝ 中ノ島 *նաև Նակա-նո-Շիմա*), Ճապոնական ծովի Օկիի կղզեխմբիում գտնվող Դոզենի կղզիներից մեկը։ Այն հայտնի է նաև **Ամատո** (ճապ.՝ 海士島) անունով։

Կղզու տարածքը 32.21 կմ քառակուսի է, ունի մոտ 2400 բնակիչ։ Կղզին վարչականորեն ղեկավարում են Ամա քաղաքը և Սիմանե պրեֆեկտուրան։ Կղզու մեծ մասը սահմանակից է Դեիսեն Օկի ազգային պարկին։

Աշխարհագրություն
----------------

Նականոշիման Օկիի կղզիների մեջ մեծությամբ 3-րդն է։ Այն Հոնսյուի հյուսիսից լաստանավով մոտ 3 ժամվա ճանապարհ է։ Կղզին ծագմամբ հրաբխային է՝ 89.1 կմ (55.4 մղոն) երկարությամբ խորը կտրտված ջրափնյա գծով։ Նրա ամենաբարձր գագաթը ծովի մակերևույթից բարձր է 164 մետր։

Նականոշիմայի կլիման մերձարևադարձային մուսսոնային է՝ տաք ամառներով և ցուրտ ձմեռներով։ Տեղումներն առատ են ամբողջ տարվա ընթացքում։

Պատմություն
-----------

Օկիի կղզիները բնակցվել են դեռևս ճապոնական պալեոլիթի դարաշրջանից, և հնագետները Ջոմոնի, Յայոյի, Կոֆունի ժամանակաշրջաններից բազմաթիվ հնություններ են հայտնաբերել։

Նականոշիման Նարայի ժամանակաշրջանում օգտագործվել է որպես աքսորավայր՝ առավել հայտնի որպես Գո Թոբա նախկին կայսեր աքսորավայր, որը մահացել է կղզում 1239 թվականին։ Օկի Ջինջան կառուցվել է կղզում 1939 թվականին՝ ի հիշատակ այդ օրվան։ Կղզին Էդոյի ժամանակաշրջանում դարձել է Տոկուգավա սոգունատեի տիրապետության ժամանակ Մացուե կայսրության հսկողության տակ գտնվող հողամասերից մեկը։

Մեյձիի հեղափոխությունից հետո Օկի կղզիները 1871 թվականին դարձան Տոթթորի պրեֆեկտուրայի մասը, իսկ 1881 թվականին՝ Սիմանեի մասը։

1904 թվականին կղզին դարձավ Ամա գյուղի մի մասը և 1950 թվականին 6986 բնակիչներով հասավ իր բնակչության գագաթնակետին։ 1969 թվականին այն դարձել է քաղաք։

Տրանսպորտ
---------

Նականոշիման միացված է կանոնավոր լաստանավային ծառայություն տրամադրող Դոգո կղզու վրա գտնվող Սայիգո նավահանգստին այնպես, ինչպես ուղղակի լաստանավային ծառայությունը Ճապոնիայի մեծ կղզուն։

Տնտեսություն
------------

Կղզու տնտեսությունը հիմնականում հիմնված է գյուղատնտեսության և առևտրային ձկնորսության վրա։ Եղանակային զբոսաշրջությունը ևս մեծ դեր ունի տեղային տնտեսության վրա։

Ծանոթագրություններ
------------------

1. ↑  *Teikoku's Complete Atlas of Japan*, Teikoku-Shoin Co. Ltd. Tokyo, 4-8071-0004-1
2. ↑  Map of Dogo
3. ↑  «Archived copy»։ Արխիվացված է օրիգինալից 2011-01-25-ին։ Վերցված է 2011-01-25  `|url-status=` պարամետրը գոյություն չունի (օգնություն)
4. ↑  Ancient Tales and Folk-lore of Japan - A Story of Oki Islands
5. ↑  Shimane Prefecture - History Archived 2009-01-15 at the Wayback Machine.

Արտաքին հղումներ
----------------

* Travel guide

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Չճանաչված դիակ** (անգլ.՝ UID, առաջացել է *Unindefinite Person* բառից), մարդու դիակ, որի ինքնությունը չի պարզվել ոստիկանության քննությունից և դատաբժշկական փորձաքննությունից հետո։ Հաճախ նման մարմինները ճանաչվում են մի քանի տարի կամ տասնամյակներ անց, մյուսները այդպես էլ մնում են անհայտ։

Եթե դիակը այդպես էլ չի հաջողվել ճանաչել, ապա դրա նշման համար օգտագործվում են «Ջոն Դոու» կամ «Ջեյն Դոու» անվանումները՝ նշելով բացահայտման վայրը, օրինակ՝ Ռոք շրջանից Ջոն Դոուն (Rock County John Doe)։

Նույնականացման խնդիրներ
-----------------------

Շատ դեպքերում դիակը հայտնաբերվում է մահվանից ահագին ժամանակ անց, և այդ ընթացքում դեմքի դիմագծերը էապես այլանդակվում են, ինչը դժվարացնում է վիզուալ նույնականացումը։ Մաշկի դեֆորմացիան նույնպես կարող է անհնարին դարձնել մատնադրոշմումը։ Հիմնականում տարրալուծման արագությունը կախված է շրջակա միջավայրի պայմաններից։ Երբեմն, գտնվելով ցածր ջերմաստիճանում, մարմինը կարող է գրեթե չփոխվի երկար տարիներ։ Հակառակ ազդեցությունը նկատվում է տաք շրջաններում գտնվելիս, որտեղ տարրալուծման գործընթացը տեղի է ունենում մի քանի անգամ ավելի արագ և շատ դեպքերում արագանում է միջատներից։ Երբեմն ջերմ ջերմաստիճանները մումիֆիկացնում են դիակը, ինչը բարդացնում է դրա հետազոտությունն ու մահվան ժամանակի հաստատումը։ Օրինակ է «Պարսկական արքայադուստրը». ի սկզբանե հայտարարվել էր, որ այդ մարդն ապրել է ավելի քան երկու հազար տարի առաջ, բայց հետո ավելի ստույգ հետազոտությունները պարզել են, որ այդ ամսաթիվը ակնհայտ կեղծ էր և այն մարդը, որին պատկանում է դիակը, մահացել է 1990-ականներին։ Մեկ այլ դեպքում, դիակը հայտնաբերվել է Իդար Օբերշտեյնում, 1994 թվականին, մի քանի ամիս անց մահից հետո, շնորհիվ մումիֆիկացիայի մաշկը զգալիորեն չի վնասվել, ինչը թույլ է տվել ճանաչել նրան դաջվածքների միջոցով։

Կան դեպքեր, երբ դիակը հայտնաբերվում է կմախքի փուլում՝ տարրալուծման վերջնական փուլում, դրանից մնում են միայն ոսկորները և որոշ դեպքերում հյուսվածքների բեկորները։ Դիակի ճանաչումը հնարավոր է միայն ԴՆԹ-ի, ատամների և ոսկորների բնութագրերի, ինչպես նաև դեմքի վերակառուցման միջոցով։

Ծանոթագրություններ
------------------

1. ↑  «Resolved Cases»։ *doenetwork.org*։ The Doe Network։ Արխիվացված է օրիգինալից 2014 թ․ հոկտեմբերի 22-ին։ Վերցված է 2014 թ․ հոկտեմբերի 18
2. ↑  «Why Are Unidentified People Called John or Jane Doe?»։ *mentalfloss.com*։ Վերցված է 2014 թ․ օգոստոսի 5
3. ↑  Slott Ellen L. (1977 թ․ դեկտեմբերի 21)։ «Sculptor Reconstructs Faces to Aid Police»։ *The Evening Review*։ էջ 3։ Վերցված է 2014 թ․ հուլիսի 21  հրապարակում բաց հնարավորություն
**«Ռիվերա» զբոսայգի** (իտալերեն՝ Riviera նշանակում է ափ), զբոսայգի և զվարճանքի այգի Սոչիի Կենտրոնական շրջանում։

Պատմություն
-----------

«Ռիվերան» Սոչիի ամենահայտնի զբոսայգին է։ Հիմնադրվել է 1898 թվականին հայտնի գործարար, Եգորևսկի պատվավոր քաղաքացի Վասիլի Ալեքսեևիչ Խլուդովի (1841-1913 թթ.) կողմից։ Մինչև հեղափոխությունը քաղաքի այս հատվածը (Սոչի գետի աջ ափին) կոչվել է Խլուդովսկի։ Խորհրդային ժամանակաշրջանում զբոսայգին հանգստի և հանդիպումների վայր էր։

Զվարճանք
--------

Այգում կան բազմաթիվ տեսարժան վայրեր, սպորտային հատված, կարտոդրոմ, գրադարան, սիրո ցայտաղբյուր, ցուցահանդեսային սրահ, կինոթատրոն, հաշտության նստարան, սիրահարների կրպակ (քանդակագործ՝ Ա. Խալաֆյան), օվկիանոսարիում, դելֆինարիում, «CIRCUS Club project» գիշերային ակումբ, կանաչ թատրոն, որտեղ անցկացվում են համերգային ծրագրեր և շոուներ։

Այգու բույսեր
-------------

Ընտելացրած թութակներ՝ այգու մշտական հաճախորդներ
Այգում աճում են ծառերի և թփերի բազմաթիվ տեսակներ, այդ թվում հազվագյուտ՝ մայրի, փիճի, մագնոլիա, արմավներ և այլն։ Ընդհանուր առմամբ, կան ավելի քան 240 բույսերի տեսակներ, որոնցից ավելի քան 50-ը հատուկ նշանակություն ունեն։

Տեսանելի տեղ են զբաղեցնում վարդագույն տնկարկները, որոնք թարմացվում են ամեն տարի։ Այգում կան վարդերի տարբեր տեսակներ։ 2011 թվականին տնկվել էին սակուրայի հազվագյուտ տեսակներ՝ վարդագույն և սպիտակ մեծ ծաղիկներով։

Այգու հիմնական տեսարժան վայրը Բարեկամության բացատն է, որտեղ աճում են մագնոլիաներ` տնկված հանրաճանաչ քաղաքական գործիչների, տիեզերագնացների կողմից։ Այստեղ ծառեր են տնկել ռուս և ամերիկացի տիեզերագնացներ Յուրի Գագարինը, Գերման Տիտովը, Վալենտինա Տերեշկովան, Ալեքսեյ Լեոնովը, Վիտալի Սևաստյանովը, Թոմաս Ստաֆորդը, Դոնալդ Սլեյտոնը։

Պատկերասրահ
-----------

* «Տիեզերագնացների ծառուղու» մագնոլիաները«Տիեզերագնացների ծառուղու» մագնոլիաները
* ՇատրվանՇատրվան
* ՇատրվանՇատրվան
* Ջրային ատրակցիոնՋրային ատրակցիոն
* «Բամբուկ» սրճարան«Բամբուկ» սրճարան
* «Ձիուկներ» մանկական ատրակցիոն«Ձիուկներ» մանկական ատրակցիոն

Ծանոթագրություններ
------------------

1. ↑  «Парк культуры и отдыха «Ривьера»»։ *Туристер.ру* (ռուսերեն)։ Վերցված է 2020-07-25
2. ↑  «Парк отдыха и развлечений «Ривьера» г. Сочи»։ *park-riviera.ru* (ռուսերեն)։ Վերցված է 2020-07-25

Արտաքին հղումներ
----------------

* Պաշտոնական կայք

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Ռիվերա (զբոսայգի)** կատեգորիայում։ |
**Պարանալի աստղադիտարան**, ծովի մակարդակից 2635 մետր բարձրության վրա, Չիլիի Ատակամա անապատում Սերրո Պարանալ լեռան գագաթին, Անտոֆագաստա քաղաքից 120 կմ հարա գտնվող աստղադիտարան է։ Աշխատանքը սկսել է 1999 թվականին։ Պատկանում է Եվրոպական հարավային աստղադիտարանին։

Պարանալի աստղադիտարանի ամենամեծ գործիքը Շատ մեծ աստղադիտակն է, որը բաղկացած է 4 օպտիկական աստղադիտակից՝ 8,2 մ տրամագծով։ Բացի 4 հիմնական գործիքներից, Շատ մեծ աստղադիտակ համակարգը ներառում է նաև 4 օժանդակ գործիք՝ 1,8 մ տրամագծով։ Աստղադիտակներից յուրաքանչյուրը ունի 8,2 մ լայնությամբ առաջնային հայելի, որոնք սովորաբար օգտագործվում են առանձին, բայց կարող են օգտագործվել միասին, դրանք կազմում են մի զանգված, որը լրացվում է 1,8 մ բացվածքով չորս շարժական օժանդակ աստղադիտակներով (ATS)։ Առաջին աստղադիտակը շահագործման է հանձնվել 1999 թվականի ապրիլի 1-ին։ Բացի այդ, աստղադիտարանում տեղադրված են լայն տեսադաշտով հետազոտական VISTA և VLT աստղադիտակները։

Լրացուցիչ հարմարություններ
--------------------------

Աստղադիտարանից 3 կմ և աստղադիտակներից 200 մ հեռավորության վրա է գտնվում Եվրոպական հարավային աստղադիտարանի կիսով չափ սարի մեջ ներկառուցված հյուրանոցը (ESO Hotel)։ Հյուրանոցի սարից դուրս ցցված բետոնե հատվածը ներկված է լեռան տոնով, և միաձուլվում է բնապատկերին։ Հյուրանոցն ունի մարզասրահ, լողավազան, ռեստորան և երկու այգի։ Հյուրանոցը նախագծել է չիլիացի ճարտարապետ Պաուլա Գուտիերես Էրլանդսենը։ 2008 թվականին աստղադիտարանի հյուրանոցում են նկարահանվել Ջեյմս Բոնդի մասին 22-րդ՝ «Գթասրտության քվանտ» ֆիլմի որոշ հատվածներ։

* Համայնապատկեր Պարանալ աստղադիտարանիցՀամայնապատկեր Պարանալ աստղադիտարանից
* Աստղադիտակի աշխատանքի տեսագրություն

Ծանոթագրություններ
------------------

1. ↑  information@eso.org։ «Telescopes and Instrumentation»։ *www.eso.org* (անգլերեն)։ Վերցված է 2022-12-01
2. ↑  «The Very Large Telescope»։ ESO։ Արխիվացված է օրիգինալից 2013-04-18-ին։ Վերցված է 2011-08-05
3. ↑  «ESO - Auxiliary Telescopes»։ Արխիվացված է օրիգինալից 2013-04-18-ին։ Վերցված է 2013-04-17
4. ↑  Paula Gutiérrez Erlandsen — Residencia Astronomos Paranal. Antofagasta, CHILE 2002 Archived 2013-11-26 at the Wayback Machine.(իսպ.)
5. ↑  «MI6 :: The Home of James Bond»։ *MI6-HQ.COM* (անգլերեն)։ Վերցված է 2022-12-01

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
**Սոմչայ Վոնգսավատ** (թաի.՝ สมชาย วงศ์สวัสดิ์, օգոստոսի 31, 1947(1947-08-31), Nakhon Si Thammarat, Թաիլանդ), 2008 թվականի սեպտեմբերի 18-ից մինչև դեկտեմբերի 2-ը եղել է Թաիլանդի վարչապետը։

Ընտանիք
-------

Սոմչայ Վոնգսավատի կինը Թաիլանդի նախկին վարչապետ Թաքսին Չիննավատի քույրն է։

Կարիերա
-------

Սոմչայ Վոնգսավատն իրավաբանական կրթություն է ստացել, երկար ժամանակ աշխատել է Թաիլանդի դատական համակարգում, ավելի ուշ զբաղվել է Արդարադատության նախարարության և Աշխատանքի նախարարության մշտական քարտուղարի պաշտոնով։ 2006 թվականին հեռացել է պետական ծառայությունից` տարիքի պատճառով և նվիրվել է հանրային գործունեությանը։ Սակայն, շուտով նա վերադարձել է մեծ քաղաքականությանը, 2007 թվականին զբաղվել է Ժողովրդական իշխանության կուսակցության առաջնորդի տեղակալի պաշտոնով, իսկ հաջորդ տարի նա զբաղեցրել է կառավարության առաջին փոխվարչապետի պաշտոնը։

Թաիլանդում տեղի ունեցած լուրջ քաղաքական ճգնաժամի ընթացքում վարչապետ Սամակ Սունթհարավետի հարկադրական պաշտոնաթողությունից հետո, 2008 թվականի սեպտեմբերի սեպտեմբերի 2-ից նա կատարել է Թաիլանդի վարչապետի պարտականությունները։ 2008 թվականի սեպտեմբերի 17-ին Ազգային ժողովի կողմից ընտրվել է երկրի նոր վարչապետ։ 2008 թվականի սեպտեմբերի 18-ին Թաիլանդի արքա Ադուլյադեդ Պումիպոնը հրամանագիր է հրատարակել Սոմչայ Վոնգսավատի այդ պաշտոնի նշանակման մասին։

2008 թվականի հոկտեմբերին հակակառավարական ցուցարարները փորձել են բռնությամբ պահել 320 խորհրդարանականների և սենատորների Խորհրդարանի շենքում։ Սոմչայ Վոնգստավատը փախել է` բարձրանալով ցանկապատի վրա։ Այլ օրենսդիրներ բանտարկված են մնացել ներսում։ Սոմչայն արտոնել է ոստիկանությանը զենք կիրառել ընդդիմադիրների ուղղությամբ։ Հազարավոր մարդիկ լրջորեն վնասվել են, երկու ցուցարար, որոնցից մեկը` երիտասարդ կին, մահացել են. նրանց դեմ ոստիկանությունը նռնակներ է կիրառել, ինչի արդյուքնում շատ ցուցարարներ զրկվել են վերջույթներից։

Ընդդիմության չդադարող զանգվածային բողոքի պայմաններում, Սոմչայ Վոնգսավատի` հինգ տարի կառավարական պաշտոններ զբաղեցնելու անհնարինության մասին Թաիլանդի սահմանադրական դատարանի որոշման մասին հայտարարությունից և Ժողովրդական իշխանության կուսակցության գործունեության արգելքից հետո, 2008 թվականի դեկտեմբերի 2-ին Սոմչայ Վոնգսավատը ստիպված էր հրաժարական տալ։

Ծանոթագրություններ
------------------

1. ↑  Seth Mydans, Thomas Fuller (7 October 2008)։ «Thai protesters trap legislators»։ *The New York Times*։ Արխիվացված է օրիգինալից 12 August 2011-ին։ Վերցված է 7 October 2008  `|url-status=` պարամետրը գոյություն չունի (օգնություն); `|df=` պարամետրը գոյություն չունի (օգնություն)
2. ↑  «Thai PM jumps fence to flee protesters»։ *The Age*։ AFP։ 7 October 2008։ Արխիվացված է օրիգինալից 12 August 2011-ին։ Վերցված է 12 November 2011  `|url-status=` պարամետրը գոյություն չունի (օգնություն); `|df=` պարամետրը գոյություն չունի (օգնություն)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GTAA: 212190 · ISNI: 0000000035883254 · LCCN: n2007225960 · VIAF: 43764982 · WorldCat VIAF: 43764982 |

 |
**Պարմեզան** (բնօրինակ անունը **պարմիջանո ռեջանո** (իտալ.՝ Parmigiano Reggiano), իտալական պինդ պանրի տեսակ է։ Կտրվածքում հատիկավոր, թեփուկավոր և դյուրաբեկ պանիր է։

Անվան ծագում
------------

Իր անունը (պարմիջանո ռեջանո) պանիրը ստացել է Իտալիայի երկու շրջանների՝ Պարմայի և Ռեջո-նել-Էմիլիի անվանումներից, որտեղ և արտադրվում է պարմեզանը։ «Պարմեզան» բառը, որ լայն տարածում է գտել աշխարհում, իտալական անվան ֆրանսիական տարբերակն է։ 2008 թվականին եվրոպական դատարանը որոշեց «պարմեզան» անվանել միայն այն պանիրը, որն արտադրվել է Իտալիայի հյուսիսում։ 2004 թվականին պարմեզան 512 արտադրող ընկերություն կար։ Կրում է «պանիրների թագավոր» պատվավոր անունը։

Օգտագործում
-----------

Պանրի գործարանում հասունացող պարմեզանը։
Պարմեզանը Էմիլիա-Ռոմանյայում հաճախ մատուցում են տանձի, ընկույզի հետ։ Պարմեզան են ցանում պաստայի վրա, ավելացնում են ռիզոտոյի և ապուրների մեջ։

Արտադրություն
-------------

Պարմեզանը պինդ պանիր է։ Նրա արտադրությունն ամեն տարի սկսվում է ապրիլի 1-ին և ավարտվում է նոյեմբերի 11-ին։ Դրան հետևում է 36 ամսվա հասունացման շրջանը։ 1 կգ պանիր ստանալու համար հարկավոր է 16 լիտր կաթ։

Առաջին մեկ տարվա ընթացքում պանիրը պահվում է հատուկ կաղապարների մեջ, որից հետո ստուգվում է։ Պատահում է, որ կաղապարի մեջ օդ է հավաքված լինում կամ պանիրը ըստ հարկավորին պինդ չի լինում։ Այդ ժամանակ պանիրը պիտակավորվում է կոշտ կեղևի վրա հատուկ դրոշմներով։ Այդ նշանակում է, որ պանիրը կյարող է վաճառվել, բայց ուրիշ անվամբ։ Ստուգումն անցած պանիրը հասունանում է ևս մեկ տարի և միայն հետո դրոշմվում է DOP (Denominazione di Origine Protetta - բնօրինակ ծագումը հաստատող նշան) նշանով։ Բացի այդ՝ փոքր անցքերով կատարվում է դրոշմում պանրի կեղևի ողջ մակերեսին։ Վաճառվում է կտրտած, քանի որ պարմեզանի մեկ գլուխը սովորաբար կշռում է 38-ից 40 կգ։

Պարմեզանը Ժնևի պանրի խանութում։

Ծանոթագրություններ
------------------

1. ↑  Case C-132/05 Commission v Germany European Commission Legal Service, July 2008 Archived 2019-04-05 at the Wayback Machine.
2. ↑  Известия.ру: «Известия. Ру: Чей пармезан вкусней?», 28 февраля 2008
3. ↑  EU Court Says Parmesan Cheese Must Come From Italy // Deutsche Welle, 27 февраля 2008(անգլ.)
4. ↑  «Most Parmesan Cheeses in America Are Fake, Here's Why»։ *Forbes*։ November 19, 2012։ Վերցված է 2015 թ․ մայիսի 13։ «... that it has earned the nickname in the dairy industry, 'The King of Cheeses.'»
5. ↑  «foodandhealth.ru»

Արտաքին հղումներ
----------------

* Հսկող կազմակերպության պաշտոնական կայքը:(իտալ.)
* Հոդվածներ պարմեզանի մասին cucinaitaliana.ru կայքում:(ռուս.)
* պարմեզանը գովազդող հոլովակներ:(իտալ.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | GND: 4305074-8 · LCCN: sh94000729 · Microsoft: 2776951568 · NKC: ph487795 |

 |


|  |  |
| --- | --- |
|  | ***Պարմեզան***էջը Վիքիպահեստում |
**Պրոֆեսոր** (**Սերխիո Մարքուինա**), Նեթֆլիքսի «Թղթե տունը» հեռուստասերիալի կերպար, որի մարմնավորումը կատարել է Ալվարո Մորտեն։ Հեռուստասերիալում նա հիմնական կերպար է, կողոպտիչների թիմի առաջնորդը և Բեռլինի եղբայրը։

Կերպար
------

Պրոֆեսորը խմբավորման առաջնորդն է և ուշադիր ծրագրում ու կազմակերպում է Մադրիդում գտնվող Թագավորական դրամահատարանի և Իսպանիայի բանկի վրա հարձակումը։ Հատկանշական պահվածքով, բայց նրբագեղ տեսքով և բաղադրիչներով կերպար է։ Հերոսի առաջին գաղափարը հորից վրեժխնդիր լինելն է։ Իսկ պապն Իտալիայում կռվել էր ֆաշիստների դեմ։

Բնութագիր
---------

El Mundo-ից Ելենա Պիտանը նրան նկարագրել է որպես «հանճարեղ»։ Մորտեն ասել է, որ կերպարն «աշխատամոլ է»։ Մորտեն պրոֆեսորին կապել է «El embarcadero»-ում իր Օսկարի կերպարի հետ և երկուսն էլ «պետք է հրեշավորվեին և դրա համար ես ստիպված էի առատությամբ կարեկցանք առաջացնել։ Եվ դա նույնականացում է առաջացնում՝ դուք զգում եք, որևէ ծանոթ բնավորություն և նմանություն եք գտնում նրանց հետ։ Բայց եթե հեռուստադիտողը չի կարեկցում Պրոֆեսորին կամ «Օսկարին»՝ հեռուստասերիալն անիմաստ է դառնում»։

Ընդունելություն
---------------

Պրոֆեսորը հեռուստասերիալի ամենասիրելի կերպարներից է։ Պրոֆեսորի դերի համար 2018 թվականին Մորտեն «Լավագույն հեռուստատեսայի դերասան» անվանակարգում մրցանակ է ստացել «Դերասանների և դերասանուհիների միության» կողմից, 2019 թվականին «լավագույն դերասան» անվանակարգում մրցանակ է ստացել IRIS-ի 21-րդ մրցանկաբաշխությունում (իսպաներեն) և 2020 թվականին Premios Feroz մրցանկաբաշխությունում ստացել է մրցանակ «Հեռուստասերիալի գլխավոր դերասան» անվանակարգում։

Ծանոթագրություններ
------------------

1. ↑  «PERSONAJES 'LA CASA DE PAPEL' - LOS ATRACADORES - Álvaro Morte es El Profesor» (իսպաներեն)։ antena3.com։ Վերցված է ապրիլի 15, 2020
2. ↑  Pereira Alien (փետրվարի 19, 2018)։ «"Bella Ciao": música em "La Casa de Papel" é antiga, mas tem TUDO a ver com a série» (պորտուգալերեն)։ vix.com։ Վերցված է օգոստոսի 14, 2019
3. 1 2 3  Pita Elena (դեկտեմբերի 29, 2019)։ «Álvaro Morte: "He dicho no a publicidad muy bien pagada cuando no tenía un duro"» (իսպաներեն)։ elmundo.es։ Վերցված է դեկտեմբերի 29, 2019
4. ↑  «Los actores de ‘La casa de papel’ se llevan la mayoría de las nominaciones de los Premios de la Unión de actores»։ *Cultura en Serie* (իսպաներեն)։ 2018-02-13։ Վերցված է 2020-05-17
5. ↑  «'La casa de papel' arrasa con cinco galardones en los Premios Iris» (իսպաներեն)։ elmundo.es։ նոյեմբերի 19, 2019։ Վերցված է նոյեմբերի 19, 2019
6. ↑  Aller, María (նոյեմբերի 29, 2019)։ «Así quedan las nominaciones a los Premios Feroz» (Spanish)։ fotogramas.es։ Վերցված է դեկտեմբերի 6, 2019

Արտաքին հղումներ
----------------

* Պրոֆեսորը IMDb կայքում
*Վիքիպեդիայում կան հոդվածներ Գալստյան ազգանունով այլ մարդկանց մասին։*

**Նատալի Արեգի Գալստյան** (նոյեմբերի 25, 1975(1975-11-25)), հայ դիրիժոր։ ԳՈՀԱՐ սիմֆոնիկ նվագախմբի և երգչախմբի գլխավոր դիրիժոր (2015)։

Կենսագրություն
--------------

Նատալի Գալստյանը նախնական երաժշտական կրթությունն ստացել է Երևանի Ավետ Գաբրիելյանի անվան երաժշտական դպրոցի դաշնամուրի դասարանում։ Այնուհետև ուսումը շարունակել է Երևանի Ռոմանոս Մելիքյանի անվան երաժշտական ուսումնարանում, որն ավարտել է երաժշտագետ-տեսաբանի մասնագիտությամբ։ 1999 թվականին ավարտել է Երևանի Կոմիտասի անվան պետական կոնսերվատորիայի խմբավարական բաժինը (պրոֆեսոր` Ռաֆայել Մանգասարյանի, Ս. Հովհաննիսյանի դասարան)։ Որպես դիպլոմային աշխատանք ներկայացրել է հայկական ժողովրդական երգերի սեփական մշակումները`«Հովվական», «Արծաթ ջուրը»։ 2001 թվականին ավարտել է ասպիրանտուրան (ղեկավար՝ պրոֆեսոր՝ Դ. Ղազարյան), նշանակվել է Հայաստանի երաժշտական ընկերության Արամ Տեր-Հովհաննիսյանի անվան երգչախմբի գլխավոր խմբավար (գեղարվեստական ղեկավար, պրոֆեսոր՝ Դ. Զալյան)։ 2007 թվականին ավարտել է Կոմիտասի անվան պետական կոնսերվատորիայի օպերային-սիմֆոնիկ դիրիժորության բաժինը (պրոֆեսոր՝ Արամ Ղարաբեկյանի դասարան)։ 2008 թվականին որպես դիրիժոր ելույթ է ունեցել Հայաստանի պետական կամերային նվագախմբի հետ։ Հայաստանի երաժշտական ընկերության կողմից արժանացել է պատվոգրի՝ ազգային երաժշտարվեստին բերած ծառայությունների համար։ 2009-2011 թվականներին դասավանդել է Երևանի Կոմիտասի անվան պետական կոնսերվատորիայի օպերային պատրաստման ամբիոնում։ 2009 թվականի ապրիլին հիմնադրել է «DOMINATUS» vox նվագախումբը, որի գեղարվեստական ղեկավար և գլխավոր դիրիժորն է եղել։

Բազմաթիվ համերգներով հանդես գալով Մոսկվայում, Երևանում և այլ քաղաքներում ներկայացրել է հատուկ «DOMINATUS»-ի կազմի համար արված սեփական գործիքավորումները (երգող գործիքներ, նվագող ձայներ)։ Հիմնել է նաև «ARCUS - CANTUS» մանկական նվագախումբ-երգչախումբը։ 2012 թվականից աշխատել է ԳՈՀԱՐ սիմֆոնիկ նվագախմբում և երգչախմբում, որպես դիրիժորի օգնական (գեղարվեստական ղեկավար, գլխավոր դիրիժոր՝ Սեպուհ Աբգարյան)։ 2015 թվականին նշանակվել է ԳՈՀԱՐ սիմֆոնիկ նվագախմբի և երգչախմբի գլխավոր դիրիժոր։

Ծանոթագրություններ
------------------

1. ↑  Daily AZG։ ««ԳՈՀԱՐ» ՀԱՄՈՒՅԹԻ ՆՈՐ ԴԻՐԻԺՈՐԸՙ ՆԱՏԱԼԻ ԳԱԼՍՏՅԱՆ»։ *AZG Daily*։ Վերցված է 2016 թ․ հոկտեմբերի 9

Արտաքին հղումներ
----------------

* Conductor Natalie Galstyan - Dominatus Vox Orchestra - Astor Piazzolla Fuga y Misterio
* Conductor Natalie Galstyan - Dominatus Vox Orchestra - G F Handel Chaconne in B dur
**Ռոբերտ Նորայրի Խաչատրյան** (հոկտեմբերի 30, 1984(1984-10-30), Երևան, Հայկական ԽՍՀ, ԽՍՀՄ), հայ մաթեմատիկոս, համակարգային ծրագրավորող։ ՀՀ բարձր տեխնոլոգիական արդյունաբերության նախարար (27.04.2022-29.12.2023)։

Կենսագրություն
--------------

Ռոբերտ Խաչատրյանը ծնվել է 1984 թվականի հոկտեմբերի 30-ին, Երևանում։ 2000-2005 թվականներին սովորել է Հայ-ռուսական (Սլավոնական) պետական համալսարանի Կիրառական մաթեմատիկայի և ինֆորմատիկայի ֆակուլտետում՝ ստանալով մաթեմատիկոս, համակարգային ծրագրավորողի որակավորում, 2005-2008 թվականներին սովորել է ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի ասպիրանտուրայում։ Տեխնիկական գիտությունների թեկնածու է (թեմա՝ «Տվյալների պեղման ալգորիթմների բարելավում և կիրառում վերահսկման համակարգերում»)։

Աշխատանքային գործունեություն
----------------------------

2001-2004 թվականներին աշխատել է «ՄԹԴ-Գրոուպ» ՓԲԸ-ում (Fujitsu Siemens, Siemens AG և Apple IMC ընկերությունների պաշտոնական գործընկեր ՀՀ-ում), մասնակցել տեղեկատվական տեխնոլոգիաների ոլորտի մի շարք նախագծերում։ 2007-2016 թվականներին «Սիմարտեկ» ՓԲԸ-ում (Siemens AG և Schneider-Electric ընկերությունների պաշտոնական գործընկեր ՀՀ-ում, էլեկտրական հոսանքի բաշխման, վերականգնվող էներգետիկայի և արդյունաբերական պրոցեսների ավտոմատացման լուծումների մատակարար) եղել է տնօրենի օգնական, փոխտնօրեն, տնօրեն, 2008-2013 թվականներին՝ ՀՀ ԳԱԱ Ինֆորմատիկայի և ավտոմատացման պրոբլեմների ինստիտւտի կրտսեր գիտաշխատող, 2011-2013 թվականներին՝ «Աստրա Կրիստալս» ՓԲԸ (սինթետիկ սապֆիրի բյուրեղների աճեցում) կոմերցիոն տնօրեն, 2014-2021 թվականներին՝ «Սիմարտեկ Ինտեգրեյթիդ Սոլյուշնս» ՓԲԸ (Էլ. հոսանքի բաշխիչ վահանների արտադրություն) տնօրեն։ 2021-2022 թվականներին եղել է ՀՀ բարձր տեխնոլոգիական արդյունաբերության նախարարի տեղակալ։ 2022 թվականի ապրիլի 27−ին ՀՀ նախագահի հրամանագրով նշանակվել է ՀՀ բարձր տեխնոլոգիական արդյունաբերության նախարար։ 2023 թվականի դեկտեմբերի 29-ին ազատվել է ԲՏԱ նախարարի պաշտոնից։

Ծանոթագրություններ
------------------

1. 1 2  ՌՈԲԵՐՏ ԽԱՉԱՏՐՅԱՆԻՆ ԲԱՐՁՐ ՏԵԽՆՈԼՈԳԻԱԿԱՆ ԱՐԴՅՈՒՆԱԲԵՐՈՒԹՅԱՆ ՆԱԽԱՐԱՐ ՆՇԱՆԱԿԵԼՈՒ ՄԱՍԻՆ
2. ↑  «Վարչապետի որոշումներ - Հայաստանի Հանրապետության էլեկտրոնային կառավարում | e-gov»։ *www.e-gov.am*։ Վերցված է 2022-04-29
3. ↑  Ռոբերտ Խաչատրյանի կենսագրությունը ՀՀ ԲՏԱՆ կայքում
**Պատանեկան դրամա** (անգլ. Teen drama, երբեմն նաև՝ **«Պատանեկան սիթքոմ»** (անգլ. Teen sitcom)), դրամատիկական հեռուստասերիալների մի տեսակ, որի պատմության կենտրոնում է գտնվում պատանի կերպարների կամ մարդկանց կյանքը, կամ ովքեր նոր են դուրս եկել այդ տարիքից։ Այս ժանրը գործնականում հեռուստատեսության պատմության առաջին 45 տարվա ընթացքում գոյություն չի ունեցել և հայտնիություն է ձեռք բերել 90-ականների սկզբին, հատկապես «Բևեռլի Հիլզ, 90210» հեռուստասերիալի հաջողությունից հետո, որը համարվում է այս ուղղության հիմնադիրը։ Մինչ այս այն սերիալներից շատերը, որոնց հիմքում պատանիերն էին, սիթքոմներ էին համարվում, իսկ դրամատիկական հեռուստասերիալների դեռահասները համարվում էին դերասանական անսամբլի մի մասը, որը իր մեջ էր նաև ներառում մեծահասակներին և երեխաներին։ 50-ականներին հաջողված էին «Հայրը ավելի լավ գիտի» (1954–1960) և Դոննա Ռիդ շոու» (1958–1966) սիթքոմները, որտեղ բավականին երիտասարդ հերոսներ կային, սակայն, այնուամենայնիվ, այս նախագծերում պատանիները երբեք չէին գտնվում սյուժեի կենտրոնում, իսկ պատանիների մասին առաջին շոուն դարձել է Սալլի Ֆիլդի մասնակցությամբ «Gidget»-ը (1965-1966)։

90-ականներից սկսած ամերիկյան հեռուստատեսությունը ամեն տարի սկսում էր պատանեկան դրամաներ թողարկել, հիմնականում ցույց տալով միջնակարգ դպրոցի աշակերտների կյանքը՝ հիմնականում միջին և ավագ սոցիալական դասարանների։ Ամենից հաճախ հեռուստասերիալները իրենցից ներկայացնում էին «soap opera»՝ մի քանի սերիաներում կամ ամբողջ եթերաշրջանում սյուժետային արկաներով։ Երիտասարդ մարդիկ իրենց անձնական կյանքում և ծնողների հետ հարաբերություններում վերելքներ և անկումներ էին ունենում, ինչպես նաև պատանիներին բնորոշ խնդիրներ։

Ժանրի որոշ ներկայացուցիչներ, ինչպիսիք են «The O.C.» (2003-2007) և «One Tree Hill» (2003-2012) հեռուստասերիալները հաճախ քննադատվում էին սյուժետային քայլերի շաբլոնության, ավելորդ դրամայի և երկարաձգված պատմության համար, մինչդեռ «Իմ այսպես կոչված կյանքը» (1994-1995) և «Վերոնիկա Մարս» (2004-2007) հեռուստասերիալները սիրվել են քննադատների կողմից և համարվել են երբևէ ստեղծված լավագույն շոուներից։

Նաև հայտնի պատանեկան հեռուստասերիալներ են թողարկվել գիտական ֆանտաստիկայի, ֆենտեզիի և արկածային մարտախաղի թեմատիկաներով։

Ծանոթագրություններ
------------------

1. 1 2 3 4 5  «The Best Teen Drama Series on Television»։ *HubPages* (անգլերեն)։ Վերցված է 2019 թ․ դեկտեմբերի 15
**Ռոզալյա Քրիստափորի Ասոյան** (մարտի 26, 1924(1924-03-26) - մարտի 30, 2022(2022-03-30), Կանզաս Սիթի, Միսսուրի, ԱՄՆ), ադրբեջանական և ռուսական թատրոնի հայ դերասանուհի։

Վերնագրի տեքստ
--------------

Մայրը նույնպես դերասանուհի է եղել։ Ռոզալյայի անունը դրել են Շիրվանզադեի «Պատվի համար» ստեղծագործության կերպարներից մեկի՝ Ռոզալյայի պատվին, ում ավագ քրոջ դերը կերտել է մայրը։ Ռոզալյա Ասոյանն ավարտել է Բաքվի թատերական ինստիտուտը (Ադրբեջանի ժողովրդական արտիստ, պրոֆեսոր Ալեքսանդր Տուգանովի դասարանը)։ Բեմական խոսքի ուսուցիչներն էին Յաշչիկովսկին, Ադրբեջանի ժողովրդական արտիստ Բ․ Բայկովը և Ռուսաստանի ժողովրդական արտիստ Պ․ Յուդինը։

Խաղացել է Բաքվի բանվորական թատրոնում, որտեղից հեռացել է անձնական պատճառներով։ Այնուհետև աշխատել է Ադրբեջանի այլ թատրոններում։ Վերջին թատրոնը Իլյա Ռախլինի ղեկավարությամբ գործող Մոսկվայի զանգվածային ներկայացումների թատրոնն էր։

Կյանքի վերջին տարիներին բնակվել է Միացյալ Նահանգներում։

Դերերը թատրոնում
----------------

### Դիպլոմային

| Հեղինակ | Ներկայացում | Դեր |
| --- | --- | --- |
| Ալեքսանդր Օստրովսկի | Եկամտաբեր վայր | Յուլենկա |
| Պիեռ Բոմարշե | Ֆիգարոյի ամուսնությունը | Կոմսուհի Ալմավիվա |
| Վիրտա | Հաց մեր հանապազօրյա | Կոլխոզի նախագահ Ռոգովա |

### Բաքվի բանվորական թատրոն

| Ներկայացում | Դեր |
| --- | --- |
| Խորամանկ սիրահարվածին | Ֆենիսա |
| Սիրո հետ չեն կատակում |  |
| Օտար երեխա |  |
| Ընտանիք |  |
| Օրիորդներ-գեղեցկուհիներ |  |
| Ուրախություն որոնելիս |  |
| Պիգմալիոն |  |

Ծանոթագրություններ
------------------

1. ↑  «Асоян Розалия Христофоровна - актриса — OurBaku»։ *www.ourbaku.com* (ռուսերեն)։ Վերցված է 2017-12-15
2. ↑  «Розалия Асоян»։ *Кино-Театр.РУ*։ Վերցված է 2017-12-15